I subioti o gargati i xe un tipo de pasta corta veneta tipico de łe provinçe de Vicensa e Trevixo e deł ìzoła de Cherso. I xe fati co farina de grano tenaro, semoła de grano duro e ovi . I xe fati a tubo rigà, parkè el paston fato coi ingredienti visti sora e 'nteła stesa maniera de keło pai bigołi, el vien skisà traverso na trafiła de fero o teflon, coi buxi ke ghe dà łe so dimension: i xe longhi 3 cm, co un diametro de 1,2 cm.